Účastník ZPC	
Meno, priezvisko, titul:	PhDr. Margita Levčíková, CSc.	
Úsek:	Oddelenie špeciálnej pedagogiky a inklúzie	
	
Zahraničná pracovná cesta	
Miesto konania – štát, mesto:	Maďarsko, Budapešť	
Organizátor:	Európska agentúra pre rozvoj vzdelávania osôb so špeciálnymi vzdelávacími potrebami	
Termín:	24 . -26.9.2014	
Účel:	Pracovný seminár k projektu „Zber štatistických údajov – žiaci so špeciálnymi vzdelávacími potrebami“ (European Agency Statistics on Inclusive Education - EASIE))	
Rokovací jazyk:	Anglický jazyk	
	
Rámcový program 
24.09.2014
Príchod do Budapešti, ubytovanie, štúdium odborných materiálov, registrácia, uvítacia recepcia, spoločná večera.
25. 09. 2014
09:00 – 16:30  Pracovná porada rozdelená do 4 blokov.
120:00  Spoločná večera
26.09.2014
09:30 – 12:30  Pracovná porada rozdelená do dvoch blokov
12:30 – 13:33  Obed
13:30  Odchod účastníkov

Stručný priebeh
25.09.2014
Amanda Watkins - otvorenie seminára, program, prezentácia základných východísk projektu, zhrnutie práce na projekte od poslednej pracovnej porady.  Privítanie a predstavenie reprezentanta ďalšej krajiny zapojenej do projektu –Chorvátska. 
Serge Ebersold – hlavný riešiteľ projektu. Pracovná diskusia k jednotlivým problémom realizácie projektu. Diskusia k jednotlivým bodom a častiam štatistického dotazníka z hľadiska problémov a otázok, ktoré vznikli pri ich vypracovávaní v jednotlivých krajinách. Rozdelenie účastníkov do 5 pracovných skupín, diskusia  a návrhy riešenia problémov v skupinách a následná prezentácia výsledkov. Diskutované boli najmä nasledovné oblasti:

1.	Definície:
a)	Žiak so špeciálnymi vzdelávacími potrebami
b)	Inkluzívne vzdelávanie
c)	Formálne a neformálne vzdelávanie
d)	Vzdelávanie v privátnom sektore
2.	Kategorizácia žiakov podľa veku a ISCED

Dohodnuté výsledky diskusie:
1.	K tabuľkám EASIE xls budú vložené ISCED definície
2.	V tabuľke s definíciami kvalitatívnych ukazovateľov budú pridané riadky, aby jednotlivé krajiny mohli bližšie určiť:
a)	Vzťah ISCED a  neformálneho vzdelávania žiakov (ak také krajiny vykazujú);
b)	Definíciu inkluzívneho vzdelávania, ktorú krajiny používajú;
c)	Ako sa oficiálne rozhodnutie o špeciálnych vzdelávacích potrebách žiaka vzťahuje ku kritériám aplikovanej  definície špeciálnych vzdelávacích potrieb.
3.	Znenie niektorých položiek v tabuľkách bude prepracované.
4.	Tabuľka 1B bude obsahovať len počty 9 a 15 ročných žiakov, bez uvedenia ISCED.
5.	Krajiny budú bližšie definovať, ako je štátne a súkromné vzdelávanie zahrnuté v dátach.
6.	V tabuľkách sa žiadne iné označenia neuvedených údajov ako dohodnuté M (missing- chýbajúce údaje) a NA (not applicable – nepoužiteľné) nebudú používať. Ku každému M a NA bude potrebné dodať vysvetlivky.
7.	Údaje pre  tabuľku  1A1. (počet detí v školopovinnom veku) a 1A2. (počet žiakov vo formálnom vzdelávaní) sa budú čerpať z dát Eurostat-u. Povolená diskrepancia  medzi údajmi obidvoch riadkov je 1%. Väčší rozdiel je potrebné doplniť vysvetľujúcimi poznámkami- nebude to publikované.
8.	Tabuľka 3B bude prepracovaná tak, aby bolo jasné prepojenie vekom žiakov a ich zaradeniu do vzdelávacích úrovní ISCERD 1, 2 a 3. Je potrebné doplniť definície vzdelávacích programov pre žiakov so špeciálnymi vzdelávacími potrebami na úrovniach ISCED.

26.09.2014
Zhrnutie výsledkov, ďalšie kroky pre rok 2015	
	
Ďalší postup:
1.	Experti jednotlivých krajín prepracujú údaje a definície v tabuľkách podľa dohodnutých záverov do konca októbra 2014.
2.	Pracovníci agentúry spracujú údaje, urobia potrebné analýzy a pripravia dáta na publikáciu. Termín – jar 2015
3.	Pred publikáciou bude práca rozoslaná expertom jednotlivých krajín na kontrolu.
4.	V ďalšej práci sa uvažuje o pilotnej práci v rámci štúdie vo vzťahu k:
a)	žiakom na úrovni ISCED 3;
b)	žiakom, ktorí končia vzdelávanie v nižších ročníkoch;
c)	analýzy vzorky na základe špeciálnych vzdelávacích potrieb žiakov;
d)	žiakom, ktorí dostávajú istú mieru špeciálnej podpory vo vzdelávaní, ale nie sú oficiálne evidovaní ako žiaci so špeciálnymi vzdelávacími potrebami.

	
	
Očakávaný prínos:
Porovnanie vzdelávania žiakov so špeciálnymi vzdelávacími potrebami na Slovensku s ostatnými krajinami Európskej únie z hľadiska kvantitatívnych údajov aj kvalitatívnych ukazovateľov, informačný prínos pre školskú politiku. 	
	
Prehľad prinesenej dokumentácie a miesto jej uloženia	
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Margita Levčíková, CSc.	
Dátum: 30.09.2014	
Správu schválil: